pythainlp/thai_wikipedia_clean_20230101 huggingface dataset:
อีโทโร  เป็นบริษัทนายหน้าซื้อขายหลักทรัพย์หลากหลายสินทรัพย์ที่เน้นการให้บริการทางการเงินและการคัดลอกการซื้อขายอย่างตลาดเงินตราและคริปโทเคอร์เรนซี มีสำนักงานจดทะเบียนในไซปรัส อิสราเอล สหราชอาณาจักร สหรัฐอเมริกา และออสเตรเลีย ในปี 2561 บริษัทถูกประเมินมูลค่าอยู่ที่ 800 ล้านดอลลาร์ ซึ่งเพิ่มขึ้นสามเท่าเป็น 2.5 พันล้านดอลลาร์ในปี 2563
อีโทโรก่อตั้งขึ้นในฐานะ RetailFX ในปี 2550 ในเมืองเทลอาวีฟ โดยพี่น้อง Yoni Assia และ Ronen Assia ร่วมกับ David Ring
ระหว่างปี 2550-2556 บริษัทระดมทุนได้ 31.5 ล้านดอลลาร์ในการระดมทุนทั้งหมดสี่รอบ ในเดือนธันวาคม 2557 อีโทโรระดมทุนได้ทั้งหมด 27 ล้านดอลลาร์จากนักลงทุนชาวรัสเซียและชาวจีน ต่อมาในเดือนธันวาคม 2560 อีโทโรและ CoinDash กลายเป็นหุ้นส่วนซึ่งมีวัตถุประสงค์เพื่อพัฒนาสังคมการลงทุนบนบล็อคเชน และในปี 2561 อีโทโรระดมเงินได้อีก 100 ล้านดอลลาร์ผ่านการระดมทุนส่วนตัว
ในเดือนมีนาคม 2564 อีโทโรประกาศว่าบริษัทกำลังวางแผนที่จะเป็นบริษัทมหาชนผ่านการรวมกิจการกับ SPAC กับดีลมูลค่า 10.4 พันล้านดอลลาร์
สำนักงานหลักของอีโทโรตั้งอยู่ในเมืองลีมาซอล ประเทศไซปรัส ลอนดอน สหราชอาณาจักร และเทลอาวีฟ ประเทศอิสราเอล พร้อมด้วยสำนักงานประจำภูมิภาคในซิดนีย์ ประเทศออสเตรเลีย เมืองโฮโบเกน นิวเจอร์ซีย์ และฮ่องกงและปักกิ่ง ประเทศจีน
อีโทโรอยู่ภายใต้การควบคุมโดยหน่วยงาน CySEC ในสหภาพยุโรป โดย FCA ในสหราชอาณาจักร โดย FinCEN ในสหรัฐอเมริกา และโดย ASIC ในออสเตรเลีย
บริษัทเปิดให้บริการใน 140 ประเทศและมีผู้ใช้มากกว่า 20 ล้านคน
Qujing
Empress Crown
พระครูสังฆรักษ์ รังสฤษดิ์ อิทฺธิจินฺตโก
พระครูสังฆรักษ์รังสฤษดิ์ อิทธิจินตโก นามเดิม รังสฤษดิ์ จินตมากุล ภูมิลำเนา กรุงเทพฯ เกิดเมื่อวันที่ 27 พฤศจิกายน 2498 อายุ 63 ปี พรรษา 30 การศึกษาโลก ปริญญาตรี วิทยาศาสตรบัณฑิต (ศึกษาศาสตร์-เกษตร) มหาวิทยาลัยเกษตรศาสตร์ (บางเขน) การศึกษาทางธรรม นักธรรมชั้นเอก อุปสมบทเมื่อวันที่ 27 กรกฎาคม 2531 ที่พัทธสีมาวัดปากน้ำ ภาษีเจริญ กรุงเทพฯ โดยมีพระพิพัฒน์ธรรมคณี เป็นพระอุปัชฌาย์ ได้รับการแต่งตั้งเป็นผู้ช่วยเจ้าอาวาสวัดพระธรรมกาย เมื่อวันที่ 30 มีนาคม 2550 และรับตราตั้งเป็นเจ้าอาวาสจากเจ้าคณะจังหวัดปทุมธานี เมื่อวันที่ 7 ธันวาคม 2560
พระครูปลัดสุวัฒนโพธิคุณ (สมชาย ฐานวุฑฺโฒ)
พระครูปลัดสุวัฒนโพธิคุณ, ดร. ฉายา ฐานวุฑโฒ นามเดิม ดร.สมชาย วัชรศรีโรจน์ ผู้ช่วยเจ้าอาวาสวัดพระธรรมกาย, เจ้าอาวาสวัดพระธรรมกายโตเกียว ประเทศญี่ปุ่น, อธิการบดีมหาวิทยาลัยธรรมกายแคลิฟอร์เนีย ประเทศสหรัฐอเมริกา
- เกิดวันพุธที่ 15 พฤศจิกายน 2504 จังหวัดนราธิวาส
- พ.ศ. 2514 ครอบครัวย้ายไปอยู่ที่จังหวัดสกลนคร
- พ.ศ. 2520 เข้ามาศึกษาต่อในกรุงเทพมหานคร
- ม.ศ.1 - ม.ศ.3 โรงเรียนสกลราชวิทยานุกูล จังหวัดสกลนคร
- ม.ศ.4 - ม.ศ.5 โรงเรียนเตรียมอุดมศึกษา กรุงเทพมหานคร
- ระดับปริญญาตรีแพทยศาสตรบัณฑิต รุ่นที่ 35 จุฬาลงกรณ์มหาวิทยาลัย
- ระดับปริญญาโท และปริญญาเอก ทางด้านพุทธศาสตร์ศึกษา (Buddhist Studies) มหาวิทยาลัยโตเกียว ประเทศญี่ปุ่น
- เปรียญธรรม 3 ประโยค
2 มิ.ย.2528 (วันวิสาขบูชา) ณ อุโบสถ วัดพระธรรมกาย โดยมีสมเด็จพระมหารัชมังคลาจารย์ (ช่วง วรปุญฺโญ) เป็นพระอุปัชฌาย์ วัดปากน้ำภาษีเจริญ (ขณะดำรงสมณศักดิ์ที่พระธรรมะปัญญาบดี) พระไชยบูลย์ ธมฺมชโย วัดพระธรรมกาย เป็นพระกรรมวาจาจารย์ พระเผด็จ ทตฺตชีโว รองเจ้าอาวาสวัดพระธรรมกาย เป็นพระอนุสาวนาจารย์ ได้รับฉายาทางพระพุทธศาสนาว่า ฐานวุฑโฒ
พ.ศ. 2558 ได้รับแต่งตั้งจากพระพรหมวชิรปัญญาจารย์ (ทองดี สุรเตโช) ให้ดำรงตำแหน่งฐานานุกรมที่ "พระครูปลัดสุวัฒนโพธิคุณ ไพบูลศาสนภารธุราทร บวรสังฆานุนายก" ฐานานุกรมในพระมหาโพธิวงศาจารย์ (ทองดี สุรเตโช)
- ผู้ช่วยเจ้าอาวาสวัดพระธรรมกาย ดูแลงานการศึกษาและเผยแผ่ธรรมะ
- อธิการบดีมหาวิทยาลัยธรรมกายแคลิฟอร์เนีย ประเทศสหรัฐอเมริกา
- ผู้ก่อตั้งวัดไทยในโตเกียว โอซาก้า นางาโน่ โทชิหวิ คานากาว่า อิบาราขิ และไซตามะ ประเทศญี่ปุ่น
- เจ้าอาวาสวัดพระธรรมกายโตเกียว ประเทศญี่ปุ่น
- ประธานคณะทำงานฝ่ายไทย ร่วมมือกับมหาวิทยาลัยปักกิ่ง ประเทศจีน ในโครงการแปลพระไตรปิฎกบาลีเป็นภาษาจีน
- ประธานคณะกรรมการโครงการพระไตรปิฎกคอมพิวเตอร์ ฉบับสมาคมบาลีปกรณ์ (Pali Text Society) ประเทศอังกฤษ
- ประธานอำนวยการสร้างวัดไทยในประเทศญี่ปุ่น
- ประธานอำนวยการสร้างศูนย์การศึกษาเขาแก้วเสด็จ จังหวัดปราจีนบุรี
- มีผลงานหนังสือธรรมะ แถบบันทึกเสียง และ VCD รวมกว่า 200 รายการ รวมยอดการเผยแพร่กว่า 3,000,000 เล่ม/ชิ้น
- หนังสือธรรมะ แถบบันทึกเสียง MP3, VCD และ DVD รวมกว่า 200 รายการ
รวมยอดการเผยแผ่กว่า 3,000,000 เล่ม/ชิ้น
- หนังสือมงคลชีวิต 38 ประการ "ฉบับทางก้าวหน้า"
- ช่อง Youtube และเพจ Facebook ชื่อ พระมหาสมชาย ฐานวุฑฺโฒ มีผู้ติดตามจำนวนมาก
ได้รับพระราชทานรางวัลเสาเสมาธรรมจักร งานวิสาขบูชาปี พ.ศ. 2557 สาขาแต่งหนังสือทางพระพุทธศาสนา
พ.ศ. 2522 ชนะเลิศการสอบแข่งขันทางฟิสิกส์และคณิตศาสตร์ ระหว่างนักเรียนมัธยมศึกษาตอนปลายทั่วประเทศจำนวน 3600 คน จัดสอบโดยคณะวิศวกรรมศาสตร์ มหาวิทยาลัยเกษตาศาสตร์
พ.ศ. 2522 ชนะเลิศการสอบแข่งขันทางฟิสิกส์ ซึ่งจัดโดยสถาบันฟิสิกส์เซ็นเตอร์
พ.ศ. 2523 ชนะเลิศการสอบแข่งขันทางวิทยาศาสตร์ ซึ่งจัดโดยคณะวิทยาศาสตร์ จุฬาลงกรณ์มหาวิทยาลัย โดยเป็นตัวแทนของคณะแพทย์เข้าแข่งขัน
พ.ศ. 2526 ได้รับคัดเลือกเป็นนิสิตผู้มีความประพฤติดีของพุทธสมาคมแห่งประเทศไทยในพระบรมราชูปถัมภ์ เนื่องในวันวิสาขบูชา 26 พฤษภาคม 2526
มงกุฎคีอานี
มงกุฎคีอานี (เปอร์เซีย: تاج کیانی) เป็นมงกุฎราชาภิเษกและเป็นหนึ่งในเครื่องอัญมณีราชบัลลังก์อิหร่านซึ่งปัจจุบันผู้ครอบครองคือรัฐบาลอิหร่าน
เบื้องหลังและองค์ประกอบ.
มงกุฎคีอานีเป็นมงกุฎราชาภิเษกของราชวงศ์กอญัรที่ปกครองอิหร่าน ระหว่าง ค.ศ. 1789 - 1925 มงกุฎนี้ถูกออกแบบครั้งแรกในรัชกาลของพระเจ้าชาห์อากา โมฮัมหมัด ข่าน กอญัร ซึ่งครองราชย์ตั้งแต่ ค.ศ. 1789 ถึง 1797 พระองค์ทรงพยายามสร้างความเชื่อมโยงของพระองค์กับพระเจ้าชาห์แห่งจักรวรรดิซาเซเนียน (ค.ศ. 224-651) ในยุคโบราณ
มงกุฎทำจากผ้ากำมะหยี่สีแดง มีแร่รัตนชาติหลายพันเม็ดประดับ มงกุฎคีอานีได้รับการตกแต่งประดับประดาอย่างประณีต โดยมีไข่มุกขนาดเล็กจำนวน 1,800 เม็ดเย็บติด ซึ่งส่วนใหญ่มีเส้นผ่าศูนย์กลางเพียง 7 มิลลิเมตร เท่านั้น มีมรกตประมาณ 300 เม็ดและทับทิม 1,800 เม็ด มงกุฎสูง 32 เซนติเมตร (12.5 นิ้ว) และกว้าง 19.5 เซนติเมตร (7.5 นิ้ว) ปัจจุบันถูกเก็บรักษาในคลังอัญมณีแห่งชาติในกรุงเตหะราน
พระเจ้าชาห์ เรซา ปาห์ลาวีผู้สถาปนาราชวงศ์ปาห์ลาวี ทรงสั่งออกแบบมงกุฎปาห์ลาวีเพื่อใช้แทน แต่มงกุฎคีอานีก็ได้รับการแสดงในพระราชพิธีราชาภิเษกของพระองค์ใน ค.ศ. 1926
ภาษาเปอร์เซียกลางและภาษาเปอร์เซียใหม่ คำว่า คีอา (คายาน;kay(an)) มีต้นกำเนิดจากภาษาอเวสตะ "คาวี" (kavi) (หรือ เคาอุย (Kauui)) แปลว่า "กษัตริย์" และยังแปลว่า "กวี-ผู้เสียสละ" หรือ "กวี-นักบวช"
วัดห้วยน้ำทรัพย์
วัดห้วยน้ำทรัพย์ หรือที่เรียกกันติดปากว่า วัดพระธาตุวาโย ตั้งอยู่ริมอ่างเก็บน้ำลาดกระทิง ในอำเภอสนามชัยเขต หากเดินทางจากตัวเมืองฉะเชิงเทรา ใช้เส้นทางเข้าสู่อำเภอท่าตะเกียบ (ทางที่จะเข้าสู่เขตรักษาพันธุ์สัตว์ป่าเขาอ่างฤาไน (3259))
วัดห้วยน้ำทรัพย์ เดิมเป็นเพียงสำนักสงฆ์ หลังจากนั้นมีคุณแม่สุจิตรา พานทอง และคณะศิษย์ ร่วมสนับสนุนให้สร้างเป็นวัดขึ้นเมื่อปี พ.ศ. 2528 โดยเกิดจากนิมิตรของคุณแม่สุจิตรา เกี่ยวกับเรื่องเมืองวาโยนคร ว่าในสมัยหลังพุทธกาลสองร้อยกว่าปี ดินแดนแห่งนี้เคยเป็นเมืองที่อุดมสมบูรณ์ ถูกขนานนามว่า "วาโยนคร" มีท้าวแสนชัยเป็นเจ้าเมือง ที่นำความเจริญรุ่งเรืองมาสู่ดินแดนแห่งนี้ แต่ด้วยภัยธรรมชาติและโรคระบาดครั้งใหญ่ ทำให้ดินแดนแห่งนี้สาบสูญไป
วัดห้วยน้ำทรัพย์ตั้งวัดเมื่อ พ.ศ. 2532 ได้รับพระราชทานวิสุงคามสีมาเมื่อวันที่ 13 กรกฎาคม พ.ศ. 2552
สิ่งก่อสร้างและปูชนียวัตถุ.
พระมหาเจดีย์พระธาตุวาโย
พระมหาเจดีย์พระธาตุวาโย เป็นเจดีย์ทรงระฆังคว่ำขนาดใหญ่ สูง 39 เมตร ฐานเจดีย์มีเส้นผ่าศูนย์กลางกว้าง 20 เมตร เนื้อที่ภายในองค์เจดีย์มีประมาณ 400 ตารางวา (1 ไร่) ใช้งบประมาณทั้งสิ้นกว่า 60 ล้านบาท เริ่มวางศิลาฤกษ์ก่อสร้างเมื่อปี พ.ศ.2532 แล้วเสร็จในปี พ.ศ.2536
ภายนอกของเจดีย์พระธาตุวาโย เป็นเจดีย์ที่มีรูปลักษณะคล้ายเจดีย์ทรงระฆัง แต่แตกต่างจากเจดีย์ทั่วไปคือ มีองค์ระฆังซ้อนกัน 3 ชั้น แต่ละชั้นประดับด้วยสีกระเบื้องต่างกันออกไป 3 สี ทำให้ดูโดดเด่น องค์ระฆังชั้นล่างประดับด้วยกระเบื้องสีเหลืองทอง องค์กลางมีขนาดเล็กลง ประดับด้วยกระเบื้องสีน้ำเงิน ส่วนองค์ระฆังชั้นบนประดับด้วยกระเบื้องสีขาว มีขนาดเล็กลดหลั่นกันไป ต่อจากองค์เจดีย์สีขาว เป็นปล้องไฉน ปลี และปลียอด ตามลำดับ (ไม่มีบัลลังก์ เสาหาน และก้านฉัตร เหมือนเจดีย์ทรงระฆังโดยทั่วไป) รอบองค์ระฆังแต่ละชั้นนอกจากจะต่างสีกั้นแล้ว ที่คอระฆัง และปากระฆังแต่ละองค์ ยังประดับลวดลายดอกแบบไทย ๆ
ชั้น 1 มีลักษณะเป็นโถงทรงกลมใหญ่ มีหน้าต่างใสให้ความสว่างรอบทิศ สีภายในชั้นล่างเน้นสีเหลืองทอง ประดับด้วยลวดลายไทย เมื่อต้องแสงไฟยิ่งทำให้ลวดลายดูเรือง ตรงกลางมีเสาแกนกลางเจดีย์ และเสารับคานรายล้อมอีก 8 ต้น เสาแต่ละต้นตกแต่งด้วยลวดลายแกะสลัก เสาแกนกลางประดิษฐานพระพุทธรูปปางยืน 5 องค์ เปรียบได้กับพระพุทธเจ้าห้าพระองค์* ประทับยืนหันหน้าออกจากเสา ทุกองค์มีพุทธลักษณะกำลังก้าวย่าง มีพระพุทธรูปหนึ่งองค์ที่มีพุทธลักษณะแตกต่างจากองค์อื่นคือ มีสีพระวรกายเป็นสีเทา พระหัตถ์ขวาอุ้มบาตร ส่วนพระหัตถ์ซ้ายยกขี้นระดับอก ห้องโถงชั้นล่างนี้ มีหน้าต่างโดยรอบ เหนือกรอบหน้าต่าง เป็นภาพเขียนสีน้ำมัน ที่เขียนถึงเรื่องเล่าของชาววาโยนาคนคร จากโถงชั้นล่าง มีบันไดเวียนสำหรับขึ้นไปยังชั้นกลาง และชั้นบน เป็นบันไดเหล็กที่ค่อนข้างแคบและชัน
เจ้าเมืองวาโยมีลูกสาว 3 คน ลูกสาวสองคนแรกได้ออกเรือนพร้อมกันไปแล้ว พอถึงลูกสาวคนสุดท้อง กลับได้ลูกเขยที่มีนิสัยชอบเล่นการพนัน กินเหล้าเมายา จนเชื่อกันว่าการที่มีลูกเขยที่ไม่ตั้งอยู่ในศีลในธรรมนั้น มีส่วนทำให้เมืองเกิดอาเพท เกิดภัยพิบัติผู้คนล้มตาย ทำการค้าใดก็ไม่เจริญ จนกระทั่งวันหนึ่ง มีเทวดาได้มาเข้าฝันสองตายาย ผู้ที่อยู่ในศีลธรรม มีจิตใจเมตตา เคารพในศาสนา เทวดากล่าวว่าให้สร้างวัดขึ้น เพื่อให้ชาววาโย ได้กลับมาเพื่อนำความเจริญให้กลับคืนมาอีกครั้ง
หลวงพ่อใหญ่ประทานพร
เป็นพระพุทธรูปปางประทานพรขนาดใหญ่ สร้างในปี พ.ศ.2535 - 2537 องค์พระหน้าตักกว้าง 20 เมตร มีความสูง 29 เมตร ใช้งบประมาณ 15 ล้านบาท หลวงพ่อใหญ่ประทานพร ตั้งบนฐานไพทีที่ทำเป็นห้องโถงชั้นล่าง มีลักษณะเหมือนใต้ถุนอาคาร ชั้นบนเป็นองค์พระประดิษฐานอยู่กลางแจ้ง การขึ้นไปกราบสักการะจะขึ้นทางบันไดด้านหน้า ที่ตั้งอยู่นอกอาคาร
อนุสาวรีย์สมเด็จพ่อแสนคำฟ้า
อนุสาวรีย์สมเด็จพ่อแสนคำฟ้า ตั้งอยู่ด้านหน้าของหลวงพ่อใหญ่ประทานพร เชื่อกันว่า สมเด็จพ่อแสนคำฟ้าเป็นผู้สร้างเมืองวาโยนครในอดีต ดูแลไพร่ฟ้าประชาชนให้มีความสุขสมบูรณ์กันถ้วนหน้า ต่อมาเมืองวาโยนาคนครได้ถึงกาลสลายลงด้วยภัยธรรมชาติ สมเด็จพ่อแสนคำฟ้า ได้ให้ลูกหลานสร้างเมืองขึ้นมาใหม่อีกครั้ง โดยเริ่มสร้างจากวัดพระธาตุวาโย และขยายไปเรื่อยๆ ลูกหลานวาโยจึงพร้อมใจกันสร้างอนุสาวรีย์นี้ไว้เพื่อเป็นอนุสรณ์สถาน เพื่อกราบระลึกถึงพระคุณของท่าน
หลวงพ่อปลดหนี้
หลวงพ่อปลดหนี้ เป็นพระพุทธรูปที่อยู่คู่กับวัดห้วยน้ำทรัพย์มาตั้งแต่มีการสร้างวัดในปี พ.ศ.2528 โดยไม่ได้มีประวัติความเป็นมาที่แน่ชัด หลวงพ่อปลดหนี้เป็นพระพุทธรูปปางมารวิชัย ประดิษฐานอยู่นอกอาคารวิหาร ภายใต้ร่มเงาของต้นโพธิ์ใหญ่ ทางด้านหลังพระมหาเจดีย์ มีผู้คนศรัทธา มากราบไหว้ ปิดทอง และขอพร ให้ช่วยเรื่องการปลดหนี้กันมาก โดยเฉพาะผู้ที่ทำธุรกิจการค้าขาย มักจะขอให้ทำมาหากินได้คล่องตัว ไม่ขัดข้อง
พระพุทธไสยาสน์ สร้างในช่วงปี พ.ศ.2539 - 2541 มีความยาว 20 เมตร ประดิษฐานอยู่ภายในศาลา เป็นพระพุทธไสยาสน์ (พระนอน) ตั้งอยู่บนฐานไพทีที่มีลวดลายพระพุทธรูปโดยรอบ ใต้ฐานองค์พระบรรจุอัฐิคุณแม่สุจิตรา พานทอง ผู้มีส่วนร่วมในการก่อสร้างวัด
อ่างเก็บน้ำลาดกระทิง
เป็นอ่างเก็บน้ำในโครงการสืบเนื่องมาจากพระราชดำริของ พระบาทสมเด็จพระมหาภูมิพลอดุลยเดชมหาราช บรมนาถบพิตร ใช้สำหรับการพัฒนาด้านแหล่งน้ำ เป็นอ่างเก็บน้ำขนาดไม่ใหญ่มากนัก ด้านสันเขื่อนมีความกว้าง 6 เมตร ยาว 495 เมตร เขื่อนสูง 10.50 เมตร นอกจากเป็นแหล่งกักเก็บน้ำเพื่อการเกษตรแล้ว ยังเป็นสถานที่พักผ่อนหย่อนใจ สามารถเดินเล่น รับลม ชมวิวทิวทัศน์
ชุดเกมเสริมของเดอะซิมส์ 4
"ชุดเกมเสริม" 10 ชุดที่สามารถดาวน์โหลดได้ของเกมจำลองชีวิต "เดอะซิมส์ 4" ปี ค.ศ. 2014 เกมหลักของรุ่นที่ 4 ในตระกูล"เดอะซิมส์" ชุดเกมเสริมทั้งหมดพัฒนาขึ้นโดยแมกซิส และจัดจำหน่ายโดยอิเล็กทรอนิก อาตส์ บนแพลตฟอร์มไมโครซอฟท์ วินโดวส์, แมคโอเอส, เพลย์สเตชัน 4 และเอกซ์บอกซ์วัน เป็นชุดเกมที่มีขนาดเล็กกว่าชุดภาคเสริม ชุดเกมแรกคือ "เอาต์ดอร์รีทรีต" วางจำหน่ายเมื่อวันที่ 13 มกราคม ค.ศ. 2015 และชุดเกมล่าสุดคือ "ดรีมโฮมเดโกแรเตอร์" วางจำหน่ายเมื่อวันที่ 1 มิถุนายน ค.ศ. 2021
เอาต์ดอร์รีทรีต.
เดอะซิมส์ 4: เอาต์ดอร์รีทรีต (The Sims 4: Outdoor Retreat) เป็นชุดเกมเสริมแรกสำหรับ"เดอะซิมส์ 4" วางจำหน่ายเมื่อวันที่ 13 มกราคม ค.ศ. 2015 ซึ่งเพิ่มปณิธานใหม่ ของตกแต่ง เสื้อผ้า และการโต้ตอบใหม่ เอาต์ดอร์รีทรีตมุ่งเน้นไปที่กิจกรรมกลางแจ้ง การตั้งแคมป์คล้าย ชุดเกมจะคล้าคลึงกับวันหยุดในสามทะเลสาบของ "เดอะซิมส์ 2 ทริปซ่าส์"
สปาเดย์.
เดอะซิมส์ 4: สปาเดย์ (The Sims 4: Spa Day) เป็นชุดเกมเสริมที่สองสำหรับ"เดอะซิมส์ 4" วางจำหน่ายในวันที่ 14 กรกฎาคม ค.ศ. 2015 ชุดเกมที่เพิ่มสปา ซิมสามารถไปรับบริการนวด พร้อมกับห้องอาบน้ำโคลน เล่นโยคะ ทำเล็บมือ และอื่น ๆ รวมไปถึงผู้เล่นสามารถสร้างสปาของตัวเองได้
ไดน์เอาต์.
เดอะซิมส์ 4: ไดน์เอาต์ (The Sims 4: Dine Out) เป็นชุดเกมเสริมที่สามสำหรับ"เดอะซิมส์ 4" วางจำหน่ายเมื่อวันที่ 7 มิถุนายน ค.ศ. 2016 ซึ่งประกอบด้วยสถานที่ใหม่ประเภทภัตตาคาร เพิ่มของตกแต่ง เสื้อผ้า การโต้ตอบ อาหาร และอาชีพใหม่ ซิมสามารถออกไปรับประทานอาหารนอกบ้าน และเป็นเจ้าของร้านอาหารได้เช่นเดียวกับธุรกิจใน"เดอะซิมส์ 3" และ"เดอะซิมส์ 2 เปิดโลกธุรกิจ เนรมิตฝัน"&lt;ref&gt;
Discocnide
Discocnide เป็นสกุลของพืชดอกที่อยู่ในวงศ์ Urticaceae มีเพียงสปีชีส์เดียวคือ Discocnide mexicana.
ถิ่นกำเนิดของมันคือเม็กซิโกถึงอเมริกากลาง
Dissomeria
Dissomeria เป็นสกุลของพืชดอกที่อยู่ในวงศ์ Salicaceae.
ถิ่นกำเนิดคือแอฟริกาเขตร้อนตอนกลางตะวันออกและตะวันตก
Dissotidendron
Dissotidendron เป็นสกุลของพืชดอกที่อยู่ในวงศ์ Melastomataceae.
มีถิ่นกำเนิดคือแคเมอรูนถึงแทนซาเนียและแอฟริกาเขตร้อนตอนใต้
Distrianthes
Distrianthes เป็นสกุลของพืชดอกที่อยู่ในวงศ์ Loranthaceae.
Distyliopsis
Distyliopsis เป็นสกุลของพืชดอกที่อยู่ในวงศ์ Hamamelidaceae.
วัดห้วยน้ำทรัพย์(พระธาตุวาโย)
Doyleanthus
Doyleanthus เป็นสกุลของพืชดอกที่อยู่ในวงศ์ Myristicaceae มีเพียงสปีชีส์เดียวคือ Doyleanthus arillata.
Dracoscirpoides
Dracoscirpoides เป็นสกุลของพืชดอกที่อยู่ในวงศ์ Cyperaceae.
Drepananthus
Drepananthus เป็นสกุลของพืชดอกที่อยู่ในวงศ์ Annonaceae.
ถิ่นกำเนิดคือ เวียดนาม ถึง ปาปัวเซีย, ฟิจิ
Drosanthemopsis
Drosanthemopsis เป็นสกุลของพืชดอกที่อยู่ในวงศ์ Aizoaceae.
Dryadodaphne
Dryadodaphne เป็นสกุลของพืชดอกที่อยู่ในวงศ์ Atherospermataceae.
มีถิ่นกำเนิดอยู่ที่ นิวกินี ถึงตอนเหนือ ควีนส์แลนด์
Ditepalanthus
Ditepalanthus เป็นสกุลของพืชดอกที่อยู่ในวงศ์ Balanophoraceae.
Dizygostemon
Dizygostemon เป็นสกุลของพืชดอกที่อยู่ในวงศ์ Plantaginaceae.
Djaloniella
Djaloniella เป็นสกุลของพืชดอกที่อยู่ในวงศ์ Gentianaceae มีเพียงสปีชีส์เดียวคือ Djaloniella ypsilostyla.
ถิ่นกำเนิดคือแอฟริกาเขตร้อนตะวันตก
Djinga
Djinga เป็นสกุลของพืชดอกที่อยู่ในวงศ์ Podostemaceae.
Doerpfeldia
Doerpfeldia เป็นสกุลของพืชดอกที่อยู่ในวงศ์ Rhamnaceae มีเพียงสปีชีส์เดียวคือ Doerpfeldia cubensis.
ถิ่นกำเนิดของมันคือประเทศคิวบา
Douradoa
Douradoa เป็นสกุลของพืชดอกที่อยู่ในวงศ์ Olacaceae มีเพียงสปีชีส์เดียวคือ Douradoa consimilis.
ถิ่นกำเนิดของมันคือประเทศบราซิล
Doyerea
Doyerea เป็นสกุลของพืชดอกที่อยู่ในวงศ์ Cucurbitaceae มีเพียงสปีชีส์เดียวคือ Doyerea emetocathartica.
ถิ่นกำเนิดของมันคือเม็กซิโกถึงเวเนซุเอลา แคริบเบียน
Duperreya
Duperreya เป็นสกุลของพืชดอกที่อยู่ในวงศ์ Convolvulaceae.
ถิ่นกำเนิดของมันคือประเทศออสเตรเลีย
Dupineta
Dupineta เป็นสกุลของพืชดอกที่อยู่ในวงศ์ Melastomataceae.
มีถิ่นกำเนิดในทวีปแอฟริกาเขตร้อน พบในประเทศแองโกลา แคเมอรูน สาธารณรัฐแอฟริกากลาง คองโก เอธิโอเปีย กาบอง แกมเบีย กินี อ่าวกินี ไอวอรี่โคสต์ เคนยา ไลบีเรีย ไนจีเรีย รวันดา เซียร์ราลีโอน ซูดาน แทนซาเนีย โตโก แซมเบีย และไซเร
Dupontiopsis
Dupontiopsis เป็นสกุลของพืชดอกที่อยู่ในวงศ์ Poaceae มีเพียงสปีชีส์เดียวคือ Dupontiopsis hayachinensis.
ถิ่นกำเนิดของมันคือประเทศญี่ปุ่น
EToro
กลาวันติณทุรคะ
ป้อมกลาวันติณ  หรือ กลาวันติณทุรคะ (Kalavantin Durg) เป็นยอดเขาความสูง 686 เมตรในเทือกเขาฆาฏตะวันตก ใกล้กับป้อมประพัลคท ในอำเภอรายคท รัฐมหาราษฏระ ประเทศอินเดีย และเป็นหนึ่งในจุดหมายปลายทางการไต่เขาในรัฐ
ตัวเขามีการเซาะหินเป็นขั้นบันไดเพื่อไต่ไปถึงยอดได้ อย่างไรก็ตาม แทบไม่ปรากฏหลักฐานเกี่ยวกับประวัติของการก่อสร้างบนเขานี้ มัคคุเทศก์ท้องถิ่นระบุว่าทางไต่เขานี่สร้างขึ้นให้กับราชินีกลาวันติณในศตวรรษที่ 15 ไล่เลี่ยกันกับเวลาสร้างป้อมประพัลคท คำว่า "ทุรคะ" ในชื่อ แปลว่า "ป้อมปราการ" อย่างไรก็ตามบนเขานี้ไม่มีป้อมปราการตั้งอยู่
การไต่เขา.
การไต่เขาขึ้นไปบนยอดของกลาวันติณทุรคะเป็นหนึ่งในการไต่เขาที่ท้าทายและยากที่สุดในเทือกเขาฆาฏตะวันตตก การไต่เขาระยะทาง 3 กิโลเมตรเริ่มต้นจากหมู่บ้านฐากูรวตี (Thakurwadi) ในกรชัต หลังจากสองกิโลเมตรจะเป็นทางแยกไปยังกลาวันติณ อีกทางหนึ่งไปประพัลคท เส้นทางไปยอดของกลางันติณมีความชันประมาณ 60 องศา ไต่ขึ้นไปตามบันไดที่เจาะเข้าไปในเขาซึ่งขั้นหนึ่งอาจสูงได้ถึง 60 เซนติเมตร
อุบัติเหตุถึงชีวิต.
ในเดือนธันวาคม 2016 นักไต่เขาชาวไฮเดอราบาด วัย 27 ปี รจิตา คุปตะ กโนทิยา (Rachita Gupta Kanodia) เสียชีวิตขณะไต่เขาไปกลางันติณและประพัลคท ร่างของเธอถูกพบในอีก 10 วันให้หลัง และในเดือนกุมภาพันธ์ 2018 นักไต่เขาชาวปูเณ วัย 27 เจตัน ธนเท (Chetan Dhande) ตกเขาเสียชีวิตจากความสูงที่ห่างจากยอดของกลาวันติณ 4.5 เมตร ผู้ที่ไต่เขาในเวลาเดียวกันล้วนเห็นเหตุการณ์ และร่างของเขาถูกพบในสี่ชั่วโมงให้หลัง
นับจากนั้นมา ทางการอินเดียเริ่มพิจารณามาตรการความปลอดภัยให้แก่ผู้ไต่เขากลาวันติณ โดยเริ่มจากการเก็บค่าธรรมเนียม 20 รูปี พร้อมให้ผู้ไต่เขาระบุข้อมูลส่วนบุคคลไว้กับเจ้าหน้าที่, ปิดไม่ให้มีการไต่เขาในเวลา 17 - 6 นาฬิกา และบังคับให้ผู้ไต่เขาต้องจ้างมัคคุเทศก์ติดตัวที่ราคา 50 รูปี ซึ่งเป็นชาวบ้านในพื้นที่ราว 50 คนที่ทางการเข้ามาฝึกฝนให้แล้ว นอกจากนี้ทางการยังไม่อนุญาตให้นำุงพลาสติกและขวดพลาสติกเข้าในบริเวณเพื่อป้องกันปัญหาขยะและสิ่งแวดล้อม
จตุรภุชมนเทียร (โอรฉะ)
จตุรภุชมนเทียร (; Chaturbhuj Temple) เป็นมนเทียรบูชาพระวิษณุในโอรฉะ รัฐมัธยประเทศ ประเทศอินเดีย คำว่า "จตุรภุช" แปลว่าผู้มีสี่ (จตุร-) แขน (ภุช) อันหมายถึงพระราม อวตารหนึ่งของพระวิษณุ โครงสร้างของหมู่อาคารในมนเทียรประกอบด้วยมนเทียรซึ่งมีความสูงหลายชั้น ป้อมปราการ และวัง ปัจจุบันภายในมนเทียรประดิษฐานเทวรูปองค์ประธานเป็นพระรธกฤษณะ นอกจากนี้มนเทียรยังเป็นที่รู้จักจากวิมานที่สูงที่สุดแห่งหนึ่งด้วยความสูง 344 ฟุต
มนเทียรสร้างขึ้นโดยราชปุตพุนเทละของรัฐโอรฉะ ในรัชสมัยจักรพรรดิโมกุล อักบัร การก่อสร้างเริ่มต้นขึ้นโดยมธุกร ชาห์ และสร้างเสร็จโดยวีระ สิงห์ เทวะ ผู้เป็นบุตร ในศตวรรษที่ 16 ให้กับภรรยา ราณี คเณศกุวารี (Rani Ganeshkuwari)
ภายนอกของมนเทียรประดับตกแต่งด้วยสัญลักษณ์ดอกบัว ผสมผสานรูปแบบของมนเทียรกับป้อมปราการ โดยมนเทียรหันหน้าไปทางตะวันออก และตั้งอยู่บนระนาบเดียวกับรามราชามนเทียรแห่งโอรฉะซึ่งตั้งอยู่ติดกัน อย่างไรก็ตาม ถายในไม่ปรากฏการตกแต่งมากนัก มีการเล่าสืบทอดกันมาว่าเมื่อแรกสร้างเสร็จ ยอดของหอคอยหุ้มไปด้วยทองคำแต่ต่อมาก็ค่อย ๆ จางหายไปตามกาลเวลม
Dipyrena
Dipyrena เป็นสกุลของพืชดอกที่อยู่ในวงศ์ Verbenaceae.
Diplusodon
Diplusodon เป็นสกุลของพืชดอกที่อยู่ในวงศ์ Lythraceae.
Diplatia
Diplatia เป็นสกุลของพืชดอกที่อยู่ในวงศ์ Loranthaceae.
ถิ่นกำเนิดของมันคือ นิวกินี, ออสเตรเลีย
Chaturbhuj Temple (Orchha)
Diplacrum
Diplacrum เป็นสกุลของพืชดอกที่อยู่ในวงศ์ Cyperaceae.
ถิ่นกำเนิดของมันคือเขตร้อนและกึ่งเขตร้อน
Diphyllocalyx
Diphyllocalyx เป็นสกุลของพืชดอกที่อยู่ในวงศ์ Verbenaceae.
Diostea
Diostea เป็นสกุลของพืชดอกที่อยู่ในวงศ์ Verbenaceae มีเพียงสปีชีส์เดียวคือ Diostea juncea.
เทศบาลตำบลสุคิริน
เทศบาลตำบลสุคิริน เป็นเทศบาลตำบลซึ่งมีอาณาเขตครอบคลุมพื้นที่บางส่วนของหมู่ที่ 3, 6 ของตำบลมาโมง กับบางส่วนของหมู่ที่ 3, 4 ของตำบลสุคิริน และบางส่วนของหมู่ที่ 1–3 ของตำบลเกียร์ในอำเภอสุคิริน จังหวัดนราธิวาส เดิมมีฐานะเป็นสุขาภิบาลสุคิรินที่จัดตั้งขึ้นใน พ.ศ. 2537 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 3,471 คน
พื้นที่เทศบาลตำบลสุคิรินอยู่บริเวณเขตศูนย์ราชการต่าง ๆ ของอำเภอสุคิริน อยู่ห่างจากศาลากลางจังหวัดนราธิวาสประมาณ 76 กิโลเมตร กับอยู่ห่างจากกรุงเทพมหานครประมาณ 1,191 กิโลเมตร มีสถานที่สำคัญในเทศบาลคือ พระตำหนักสมเด็จย่า (สุคิริน) ตำหนักได้รับการสร้างขึ้นเมื่อเดือนกุมภาพันธ์ พ.ศ. 2508 ทรงพระกรุณาโปรดเกล้าพระราชทานคำว่า "สุคิริน" ให้เป็นชื่อของตำหนัก มีความหมายเป็นศิริมงคลว่า "พันธุ์ไม้อันเขียวชอุ่ม" ซึ่งสอดคล้องกับสภาพภูมิประเทศที่เต็มไปด้วยภูเขา ป่าไม้ และพืชพรรณไม้นานาชนิด จึงได้มีการนำชื่อดังกล่าวมาตั้งเป็นชื่อของนิคมสร้างตนเองสุคิรินและกิ่งอำเภอสุคิรินในเวลาต่อมา ชาวบ้านมักเรียกนิคมสร้างตนเองสุคิรินในภาษามลายูว่า "นิคมเมาะรายอ" หรือ "นิคมเจ๊ะนาแว"
Dionychastrum
Dionychastrum เป็นสกุลของพืชดอกที่อยู่ในวงศ์ Melastomataceae มีเพียงสปีชีส์เดียวคือ Dionychastrum schliebenii.
ถิ่นกำเนิดของมันคือประเทศแทนซาเนีย
Dioncophyllum
Dioncophyllum เป็นสกุลของพืชดอกที่อยู่ในวงศ์ Dioncophyllaceae มีเพียงสปีชีส์เดียวคือ Dioncophyllum thollonii.
Diogoa
Diogoa เป็นสกุลของพืชดอกที่อยู่ในวงศ์ Olacaceae.
ถิ่นกำเนิดของมันคือแอฟริกากลางเขตร้อนตะวันตก พบใน แคเมอรูน, คองโก, กาบอง, ไนจีเรีย และ Zaïre
Dinemandra
Dinemandra เป็นสกุลของพืชดอกที่อยู่ในวงศ์ Malpighiaceae มีเพียงสปีชีส์เดียวคือ Dinemandra ericoides.
ถิ่นกำเนิดของมันคือประเทศชิลี
Dielsiothamnus
Dielsiothamnus เป็นสกุลของพืชดอกที่อยู่ในวงศ์ Annonaceae มีเพียงสปีชีส์เดียวคือ Dielsiothamnus divaricatus.
Diegodendron
Diegodendron เป็นสกุลของพืชดอกที่อยู่ในวงศ์ Bixaceae มีเพียงสปีชีส์เดียวคือ Diegodendron humbertii.
Didymodoxa
Didymodoxa เป็นสกุลของพืชดอกที่อยู่ในวงศ์ Urticaceae.
มีถิ่นกำเนิดอยู่ที่เอริเทรียถึงแอฟริกาตอนใต้
Didymanthus
Didymanthus เป็นสกุลของพืชดอกที่อยู่ในวงศ์ Amaranthaceae มีเพียงสปีชีส์เดียวคือ Didymanthus roei.
Didiplis
Didiplis เป็นสกุลของพืชดอกที่อยู่ในวงศ์ Lythraceae มีเพียงสปีชีส์เดียวคือ Didiplis diandra.
มีถิ่นกำเนิดอยู่ทางตะวันออกเฉียงใต้ของสหรัฐอเมริกาไปจนถึงเม็กซิโกตะวันออกเฉียงเหนือ
Didesmandra
Didesmandra เป็นสกุลของพืชดอกที่อยู่ในวงศ์ Dilleniaceae มีเพียงสปีชีส์เดียวคือ Didesmandra aspera.
Dictyolimon
Dictyolimon เป็นสกุลของพืชดอกที่อยู่ในวงศ์ Plumbaginaceae.
ถิ่นกำเนิดคืออัฟกานิสถานตะวันออกถึงปากีสถานตะวันตก
Dicraspidia
Dicraspidia เป็นสกุลของพืชดอกที่อยู่ในวงศ์ Muntingiaceae มีเพียงสปีชีส์เดียวคือ Dicraspidia donnell-smithii.
Dicoryphe
Dicoryphe เป็นสกุลของพืชดอกที่อยู่ในวงศ์ Hamamelidaceae.
รูปปั้นอาทิโยคีศิวะ
อาทิโยคีศิวะ (; Adiyogi Shiva) เป็นรูปปั้นขนาด , และ แสดงรูปพระศิวะกับติรุนมัม ตั้งอยู่ในโกยัมบุตตูร รัฐทมิฬนาฑู ได้รับการบันทึกไว้โดย "กินเนสเวิลด์เรเคิดส์" ให้เป็นรูปปั้นท่อนบนร่างกาย (bust) ที่ใหญ่ที่สุดในโลก รูปปั้นออกแบบโดยสัธคุรุ ชัคคี วสุเทวะ และมีน่ำหลักรวมกว่า โดย "อาทิโยคี" แปลว่า "โยคี (ผู้ปฏิบัติโยคะ) คนแรก"
Dicheranthus
Dicheranthus เป็นสกุลของพืชดอกที่อยู่ในวงศ์ Caryophyllaceae มีเพียงสปีชีส์เดียวคือ Dicheranthus plocamoides.
ถิ่นกำเนิดของมันคือ หมู่เกาะคะเนรี
Adiyogi Shiva statue
เรด (เทย์เลอร์เวอร์ชัน)
เรด (เทย์เลอร์เวอร์ชัน)  เป็นอัลบั้มที่สองที่ทำการบันทึกเสียงใหม่ของนักร้องและนักแต่งเพลงชาวอเมริกัน เทย์เลอร์ สวิฟต์ วางจำหน่ายเมื่อวันที่ 12 พฤศจิกายน ค.ศ. 2021 ผ่านรีพับลิกเรเคิดส์ เป็นการบันทึกเสียงอัลบั้มเดิมของเธออีกครั้งคือ "เรด" (2012) ต่อจากอัลบั้มที่บันทึกใหม่ครั้งแรกของเธอ "เฟียร์เลส (เทย์เลอร์เวอร์ชัน)" ซึ่งเปิดตัวเมื่อเดือนเมษายน ค.ศ. 2021 เป็นอัลบั้มบันทึกใหม่จากกรณีข้อพิพาทเกี่ยวกับสิทธิ์ในการถือครองเพลงในหกอัลบั้มแรก
รายชื่อเพลงเปิดเผยเมื่อวันที่ 6 สิงหาคม ค.ศ. 2021 อัลบั้มจะการร่วมงานกับฟีบี บริดเจอรส์, คริส สเตเปิลตัน และเอ็ด ชีแรน ในเพลง "ฟรอมเดอะวอลต์" (From the Vault) ของอัลบั้ม ซึ่งเป็นเพลงที่แต่งขึ้นสำหรับอัลบั้มในเวอร์ชั่นนี้ รวมทั้งเพิ่มเพลง "บัตเตอร์แมน" (2016) และเพลง "เบบี" (2018) ที่แต่งขึ้นโดยเทย์เลอร์ สวิฟต์ และบันทึกเสียงโดยวงดนตรีคันทรีสัญชาติอเมริกัน ลิตเติลบิกทาวน์ และชูการ์แลนด์ ตามลำดับ นอกจากนี้ยังมีซิงเกิลการกุศลปี ค.ศ. 2012 ของเธอ "โรนัน" และเพลง "ออลทูเวล" เวอร์ชั่นสิบนาที ซึ่งเป็นแรงบันดาลใจให้เกิด
ทีบีเอสทีวี
สถานีโทรทัศน์ระบบแพร่สัญญาณโตเกียว หรือ ทีบีเอสทีวี  เป็นสถานีโทรทัศน์ชั้นนำของเจแปน นิวส์ เน็ตเวิร์ค (JNN) ภายใต้การบริหารของทีบีเอสโฮลดิงส์ ซึ่งเป็นบริษัทสาขาของ JNN ในภูมิภาคคันโต
ทีบีเอสทีวีได้ผลิตรายการเกมโชว์อย่าง "โหด มัน ฮา (; อังกฤษ: Takeshi's Castle)" ซึ่งถูกพากย์เสียงเป็นภาษาต่าง ๆ และฉายซ้ำอีกครั้งในหลายประเทศ อีกทั้งยังสร้างแฟรนไชส์อุลตร้าแมนตั้งแต่ปี 1966 เป็นต้นมา รวมถึงสปินออฟในปีเดียวกันกับเรื่อง "อุลตร้า คิว" ที่ถูกสร้างโดยสึบูรายะพรอดักชันส์ให้แก่ทีบีเอส โดยตั้งแต่ช่วงปี 1990 ก็ได้มีการผลิตรายการเกมโชว์ "เกมหิน พลังนินจา (อังกฤษ: Ninja Warrior)" ซึ่งทำให้มีรายการจากนอกประเทศญี่ปุ่นที่ได้รับแรงบันดาลใจจากรูปแบบของรายการดังกล่าวจนเกิดเป็นรายการเกมโชว์ทองของทีบีเอสทีวี "คินนิกุบันซึเกะ" ที่ออกอากาศไปถึง 7 ฤดูกาล
ในวันที่ 24 พฤษภาคม 2017 ทีบีเอสทีวีและ 5 บริษัทสื่อรายใหญ่ (ทีวีโตเกียว, นิกเกอิ, วาอุวาอุ, เดนท์สุ และ ฮากุโฮโด) ได้ประกาศอย่างเป็นทางการว่าจะตั้งบริษัทใหม่ร่วมกันในเดือนกรกฎาคมเพื่อเปิดให้บริการวีดิโอออนไลน์แบบเสียค่าใช้จ่าย ในชื่อ "Premium Platform Japan" โดยมีทีบีเอสโฮลดิงส์เป็นผู้ถือหุ้นรายใหญ่สุด และประธานบริษัทที่มาจากทีบีเอสโฮลดิงส์ชื่อ ยาซูฮิโระ ทากัตสึนะ
แอนะล็อก.
JORX–TV (นามเรียกขานเดิม: JOKR–TV) – ทีบีเอสทีวี (ชื่อเดิม: โตเกียวโฮโซ)
ดิจิทัล.
JORX–DTV – ทีบีเอสดิจิทัลทีวี
รายการของทีบีเอสทีวีจะออกอากาศในทุกสถานีโทรทัศน์ของเจแปน นิวส์ เน็ตเวิร์คทั่วประเทศ ได้แก่:
ด้านล่างนี้เป็นเพียงส่วนหนึ่งของรายการโทรทัศน์ที่ออกอากาศทางทีบีเอสทีวี
กิโยตีน (เพลง)
"กิโยตีน (อิตโกสยา)"  เป็นเพลงที่ขับร้องโดยกลุ่มศิลปินฮิปฮอปอเมริกัน เดธกริปส์ เป็นซิงเกิลนำจากมิกซ์เทปเปิดตัว "เอกซ์มิลิทารี" ของพวกเขา วางจำหน่ายเมื่อวันที่ 3 สิงหาคม ค.ศ. 2011
มิวสิกวิดีโอเพลง "กีโยตีน" ได้รับการเผยแพร่ผ่านยูทูบผ่านช่องของวงเอง เมื่อวันที่ 26 เมษายน ค.ศ. 2011 โดยเป็นซิงเกิลนำของมิกซ์เทปเปิดตัว "เอกซ์มิลิทารี" จนกระทั่งได้นำซิงเกิลนี้ไปเผยแพร่บนไอจูนส์เมื่อวันที่ 3 สิงหาคม ค.ศ. 2011
ในปี ค.ศ. 2013 แกเร็ธ มาโลน นักร้องประสานเสียง ได้นำเพลง "กีโยตีน" ไปขับร้องใหม่ในอัลบั้ม "วอยซ์ส" ของเขา ต่อมาในเดือนเมษายน 2019 Björk นักร้องชาวไอซ์แลนด์ เล่นเพลงนี้ระหว่างการแสดงที่โรงเรียนเต้นรำในประเทศไอซ์แลนด์
เมื่อวันที่ 11 พฤศจิกายน ค.ศ. 2021 มีกลุ่มแฮกเกอร์ได้เข้าไปเปลี่ยนหน้าแรกเว็บไซต์ศาลรัฐธรรมนูญของไทยด้วยมิวสิกวิดีโอ ควบคู่ไปกับการเปลี่ยนชื่อเว็บไซต์ว่า "ศาลจิงโจ้" (kangaroo court) การกระทำดังกล่าวเป็นการประท้วงต่อต้านคำตัดสินของศาลรัฐธรรมนูญ ของกลุ่มนักเคลื่อนไหวเพื่อประชาธิปไตย ซึ่งพยายามจะล้มล้างรัฐบาลและสถาบันพระมหากษัตริย์
ธงของนากอร์โน-คาราบัค
ธงชาติไซปรัสเหนือ
Kbp
อันยา เทย์เลอร์-จอย
เพลย์เอ็มเอนเตอร์เทนเมนต์
วัดช่างฆ้อง (จังหวัดเชียงใหม่)
วัดช่างฆ้อง เป็นวัดราษฎร์สังกัดคณะสงฆ์มหานิกาย ตั้งอยู่ที่ถนนลอยเคราะห์ ติดกับถนนกำแพงดิน ในตำบลช้างคลาน อำเภอเมืองเชียงใหม่ จังหวัดเชียงใหม่